CELEX: E2017P0003
Language: ro
Date: 2017-02-01 00:00:00
Title: Acțiune introdusă la 1 februarie 2017 de către Autoritatea AELS de Supraveghere împotriva Islandei (Cauza E-3/17)

6.4.2017   
            
            
               RO
            
            
               Jurnalul Oficial al Uniunii Europene
            
            
               C 108/17
            
         Acțiune introdusă la 1 februarie 2017 de către Autoritatea AELS de Supraveghere împotriva Islandei
   (Cauza E-3/17)
   (2017/C 108/15)
   La data de 1 februarie 2017, Autoritatea AELS de Supraveghere, reprezentată de Carsten Zatschler și Maria Moustakali, în calitate de agenți ai Autorității AELS de Supraveghere, 35 Rue Belliard, 1040 Bruxelles, Belgia, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS să declare următoarele:
   
               1.
            
            
               Prin menținerea în vigoare a unui sistem de autorizare pentru carnea proaspătă și produsele din carne, astfel cum se prevede la articolul 10 din Legea nr. 25/1993 și la articolele 3, 4 și 5 din Regulamentul (IS) nr. 448/2012, Islanda nu și-a îndeplinit obligațiile care decurg din actul menționat la punctul 1.1.1 din capitolul I al anexei I la Acordul privind SEE, Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne, astfel cum a fost modificată și adaptată la Acordul privind SEE prin Protocolul 1 la acesta și prin adaptările sectoriale din anexa I la acord, și în special de la articolul 5 din directiva menționată.
            
         
               2.
            
            
               Islanda suportă cheltuielile de judecată.
            
         
      Situația de fapt și de drept și motivele invocate:
   
   
               —
            
            
               Autoritatea AELS de Supraveghere susține că, prin menținerea în vigoare a unui sistem de autorizare pentru importurile de, printre altele, carne proaspătă și produse din carne, Islanda nu a respectat obligațiile care îi revin în temeiul Directivei 89/662/CEE.
            
         
               —
            
            
               Autoritatea AELS de Supraveghere susține că normele referitoare la schimburile comerciale de produse de origine animală și la controalele veterinare în cadrul SEE sunt armonizate la nivelul SEE. Directiva 89/662/CEE a Consiliului reglementează controalele veterinare efectuate în cadrul schimburilor comerciale din SEE de produse de origine animală. Obiectivul său principal este acela de a elimina controalele veterinare la frontierele interne ale SEE, consolidând, în același timp, controalele efectuate la punctul de origine. Autoritățile competente ale statului SEE de destinație pot doar să verifice, prin efectuarea unor controale nediscriminatorii la fața locului, conformitatea cu legislația relevantă a SEE.
            
         
               —
            
            
               Autoritatea AELS de Supraveghere susține că, prin menținerea în vigoare a sistemului de autorizare pentru importul de carne proaspătă și produse din carne, Islanda impune cerințe suplimentare, care nu sunt autorizate în temeiul cadrului privind controalele veterinare, armonizat la nivelul SEE.
            
         
               —
            
            
               În opinia Autorității AELS de Supraveghere, Curtea AELS a recunoscut deja, în hotărârea sa în cauza E-17/15 – Ferskar kjötvörur ehf./statul islandez, neconformitatea impunerii acestor cerințe suplimentare cu legislația SEE.